หุ่นทั่วโลกพุ่งขึ้นจับตาการเก็งกำไรในเอเชียต่อ
ในสัปดาห์นี้ ทางสายงานธุรกิจตลาดทุน ธนาคารกสิกรไทย คาดว่าค่าเงินบาทจะเคลื่อนไหวอยู่ในกรอบ 28.9529.20 บาทต่อเหรียญสหรัฐ เรายังคาดว่าเงินบาทและสกุลเงินเอเชียจะมีการเคลื่อนไหวที่ผันผวนต่อเนื่อง หลังจากที่ธนาคารกลางญี่ปุ่น (บีโอเจ) ได้ยกเครื่องนโยบายการเงินแบบแข็งกร้าวมากขึ้น เพื่อเอาชนะสภาวะเงินฝืด โดยตลาดมีการคาดการณ์ว่าสกุลเงินในเอเชียน่าจะเป็นที่สนใจอีกครั้ง เนื่องจากจะมีเม็ดเงินในตลาดการเงินโลกเพิ่มขึ้น และนักลงทุนในญี่ปุ่นจะออกไปแสวงหาผลตอบแทนที่สูงกว่าจากสินทรัพย์ในต่างประเทศ เพราะอัตราผลตอบแทนพันธบัตรรัฐบาลของประเทศตนเองมีแนวโน้มลดลง
15 เม.ย. 2556

ในสัปดาห์นี้ ทางสายงานธุรกิจตลาดทุน ธนาคารกสิกรไทย คาดว่าค่าเงินบาทจะเคลื่อนไหวอยู่ในกรอบ 28.9529.20 บาทต่อเหรียญสหรัฐ เรายังคาดว่าเงินบาทและสกุลเงินเอเชียจะมีการเคลื่อนไหวที่ผันผวนต่อเนื่อง หลังจากที่ธนาคารกลางญี่ปุ่น (บีโอเจ) ได้ยกเครื่องนโยบายการเงินแบบแข็งกร้าวมากขึ้น เพื่อเอาชนะสภาวะเงินฝืด โดยตลาดมีการคาดการณ์ว่าสกุลเงินในเอเชียน่าจะเป็นที่สนใจอีกครั้ง เนื่องจากจะมีเม็ดเงินในตลาดการเงินโลกเพิ่มขึ้น และนักลงทุนในญี่ปุ่นจะออกไปแสวงหาผลตอบแทนที่สูงกว่าจากสินทรัพย์ในต่างประเทศ เพราะอัตราผลตอบแทนพันธบัตรรัฐบาลของประเทศตนเองมีแนวโน้มลดลง 
ในสัปดาห์ก่อนหน้ามีรายงานข่าวว่า นักลงทุนญี่ปุ่นได้เข้าไปซื้อพันธบัตรรัฐบาลของประเทศในยูโรโซนเพิ่มขึ้น แม้ว่าเราเพิ่งจะผ่านพ้นช่วงวิกฤตธนาคารของไซปรัสมาไม่นาน 
นอกจากนี้ นักลงทุนในตลาดการเงินโลกดูมีมุมมองที่เป็นบวกมากขึ้น ซึ่งจะเห็นได้จากการปรับขึ้นอย่างต่อเนื่องของดัชนีตลาดหุ้นในหลายประเทศ โดยเฉพาะอย่างยิ่งดัชนี DJIA และ S&amp;P500 ที่ได้พุ่งขึ้นสร้างสถิติใหม่หลายรอบ 
ยังมีอีกสัญญาณหนึ่ง คือ การที่ตลาดหุ้นสหรัฐไม่ได้ตอบรับในเชิงลบกับรายงานการประชุมนโยบายการเงินของเฟด ที่บ่งชี้ถึงความเป็นไปได้ที่เฟดจะปรับลดขนาดของ QE ในช่วงกลางปี และอาจจะยกเลิกมาตรการดังกล่าวในช่วงสิ้นปีนี้ ตลาดกลับตอบรับกับผลประกอบการของบริษัทจดทะเบียนบางแห่งที่ออกมาดีกว่าคาด และจำนวนผู้ขอรับสวัสดิการว่างงานครั้งแรกที่ลดลงในสัปดาห์ก่อน
ที่กล่าวมาข้างต้นเป็นสัญญาณว่า นักลงทุนมีความต้องการสินทรัพย์เสี่ยงเพิ่มขึ้น และการเก็งกำไรน่าจะมีมากขึ้นในตลาดการเงินโลก ส่งผลให้ราคาสินทรัพย์และค่าเงินในภูมิภาคเอเชียมีความเสี่ยงที่จะปรับตัวขึ้นต่อเนื่อง 
การตอบรับกับแนวโน้มการแข็งค่าขึ้นของสกุลเงินเอเชีย แม้จะดูเหมือนแตกต่างกันไปในแต่ละประเทศ แต่ธนาคารกลางส่วนใหญ่ยังคงเลือกที่จะรอดูสถานการณ์ไปก่อน และไม่อยากออกมาตรการดูแลที่รุนแรงในช่วงที่ยังมีความไม่แน่นอนสูงในเศรษฐกิจโลก ในสัปดาห์ก่อน ธนาคารกลางเกาหลีใต้ ระบุว่า ยังเร็วไปที่จะปรับลดอัตราดอกเบี้ย แม้ว่าจะมีความกังวลกับภาคการส่งออก ส่วนธนาคารกลางสิงคโปร์เลือกนโยบายที่สนับสนุนการปล่อยให้เงินเหรียญสิงคโปร์ค่อยๆ ปรับตัวแข็งค่าขึ้นเทียบกับค่าเงินของคู่ค้าสำคัญๆ ส่วนหนึ่งเป็นการลดแรงกดดันเงินเฟ้อด้วย 
สำหรับ ธปท.เองก็ได้เปิดเผยว่า มีการขอให้สถาบันการเงินที่ทำธุรกิจรับฝากสินทรัพย์ (Custodian) รายงานการลงทุนของนักลงทุนต่างชาติอย่างละเอียดมากขึ้น ซึ่งถือเป็นการทำความเข้าใจเพื่อเตรียมหามาตรการที่เหมาะสมในการป้องกันการเก็งกำไรค่าเงินบาทในอนาคต 
ทั้งนี้ ทางสำนักงานเศรษฐกิจการคลัง ได้ย้ำว่าจะไม่มีการออกมาตรการที่รุนแรง เช่น การเก็บภาษีเงินลงทุน เนื่องจากมีผลประทบกับหลายภาคส่วน และต้องอาศัยมาตรการของ ธปท.ช่วยดูแลค่าเงิน
ค่าเงินบาทในสัปดาห์ที่ผ่านมา เปิดตลาดที่ระดับ 29.22 และมีการซื้อขายในกรอบ 28.8829.22 ในวันอังคาร ค่าเงินบาทปรับแข็งค่าขึ้นอย่างรวดเร็วไปสู่ระดับ 28.92 บาทต่อเหรียญสหรัฐ เนื่องมาจากความต้องการเงินบาทจากนักลงทุนต่างชาติที่เข้ามาซื้อหน่วยลงทุนของกองทุนโครงสร้างพื้นฐาน BTSGIF นอกจากนี้ยังมีเงินทุนไหลเข้าในตลาดตราสารหนี้ด้วย ก่อนปิดตลาดที่ระดับ 29.03 บาทต่อเหรียญสหรัฐ ในวันศุกร์
ค่าเงินเยน เปิดตลาดที่ระดับ 99.34 (ณ วันที่ 5 เม.ย.นี้ ปิดที่ 97.52) และซื้อขายอยู่ระหว่าง 98.5899.94 ในสัปดาห์ โดยเงินเยนอ่อนค่าลงจนถึงจุดต่ำสุดในรอบ 4 ปีใกล้ระดับ 100 เยนต่อ 1 เหรียญสหรัฐ เมื่อวันจันทร์ หลังจากที่บีโอเจประกาศใช้นโยบายทางการเงินแบบเชิงรุกเพื่อที่จะต่อสู้กับภาวะเงินฝืด ในช่วงวันศุกร์ เงินเยน/เหรียญสหรัฐ อยู่ที่ระดับ 99.20